13. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 9760/28-134012 της 29 Απρ./16 Μαΐου 1977 (ΦΕΚ Β΄  448) Περί καθορισμού υποχρεώσεων των παρεχόντων τόπον διαμονής εις αλλοδαπούς, τύπου δελτίου αφίξεως-αναχωρήσεως αλλοδαπών εκ Ξενοδοχείων κλπ. και υποχρεώσεων των Αστυνομικών Υπηρεσιών. Έχοντες υπ’ όψει: 1.Την διάταξιν του άρθρου 2 του Ν.Π.Δ. 3/1973 «περί μετονομασίας της παρά τω Υπουργείω Δημοσίας Τάξεως Γενικής Διευθύνσεως Εθνικής Ασφαλείας, καθορισμού των αρμοδιοτήτων αυτής, οργανώσεως και λειτουργίας της». 2.Την διάταξιν του άρθρου 11 του Νόμου 4310/1929 «περί εγκαταστάσεως και κινήσεως αλλοδαπών εν Ελλάδι, αστυνομικού ελέγχου, διαβατηρίων, απελάσεως και εκτοπίσεως», ως αντικατεστάθη δι’ άρθρου 25 του Α.Ν. 318 της 14/16.3.1968. 3.Την από 20.4.1977 Εισήγησιν Υπ. Εθν. Αμύνης, αποφασίζομεν: Άρθρον 1. Υπόχρεοι προς ενημέρωσιν των Αστυνομικών Αρχών. 1.Οι Διευθυνταί των Ξενοδοχείων, Οικοτροφείων, Κλινικών Σανατορίων, Εγκαταστάσεων Παραθερισμού (Κάμπινγκ) υποχρεούνται όπως συντάσσουν, δι’ έκαστον αλλοδαπόν πελάτην των τα δια της παρούσης καθιερούμενα δελτία αφίξεως και αναχωρήσεως. 2.Τα ως άνω δελτία θα συμπληρούνται, το μεν της αφίξεως προ της παραδόσεως της κλειδός του δωματίου εις τον αλλοδαπόν, το δε της αναχωρήσεως, κατά την αναχώρησιν τούτου εκ του Ξενοδοχείου κλπ. 3.Οι κατά τα ανωτέρω υπεύθυνοι προς συμπλήρωσιν των προμνησθέντων δελτίων υποχρεούνται, όπως παραδίδουν ταύτα, ουχί βραδύτερον του 24ώρου εις το κατά τόπον αρμόδιον Κέντρον Αλλοδαπών ή Τμήμα Ασφαλείας ή Αστυνομικόν Τμήμα ή Σταθμόν Χωροφυλακής και εν ελλείψει τούτων εις τον Πρόεδρον της Κοινότητος, συμφώνως προς τας οδηγίας της αρμοδίας Αστυνομικής Αρχής. 4.Οι εκμισθούντες ακίνητα εις αλλοδαπούς ως και πας παρέχων οπωσδήποτε τόπον διαμονής εις αλλοδαπόν, εφ’ όσον δεν εμπίπτουν εις την παράγραφον 1 του παρόντος, υποχρεούνται, όπως εντός 24ώρου από της αφίξεως τούτων ειδοποιούν την κατά τα ως άνω αρμοδίαν Αρχήν ην οφείλουν να ειδοποιούν και περί της αναχωρήσεώς των. «5.Διευθυνταί ξενοδοχείων, οικοτροφείων και λοιπών εγκαταστάσεων παραθερισμού υποχρεούνται όπως δια το από 1-6 έως και 30-9 χρονικόν διάστημα εκάστου έτους και δια τους ομαδικώς και άνω των 10 ατόμων καταλύοντας εις ξενοδοχεία κλπ. αλλοδαπούς, αντί συντάξεως δελτίου δι’ έκαστον, συντάσσουν ονομαστικάς καταστάσεις περιεχούσας τα αυτά με τα δελτία στοιχεία, τας οποίας θα παραδίδουν εις την αρμοδίαν Αστυνομικήν Αρχήν, ουχί βραδύτερον του 24ώρου, ως εν παρ. 3 ορίζεται». Η παρ. 5 προσετέθη δια του άρθρ. 1 της υπ’ αριθ. 9760/18-235589 της 5 Αυγ./8 Σεπτ. 1977 (ΦΕΚ Β΄ 860) απόφ. Υπ. Δημ. Τάξεως. (Αντί της σελ. 336,03(α) Σελ. 336,03(β) Τεύχος 664-Σελ. 109 Άρθρον 2. Τύπος δελτίου αφίξεως και αναχωρήσεως αλλοδαπών εκ Ξενοδοχείων κλπ. Τα κατά τα ανωτέρω συμπληρούμενα δελτία, δέον όπως περιλαμβάνουν τα κάτωθι στοιχεία: α)ΣΤΟΙΧΕΙΑ ΔΕΛΤΙΟΥ ΑΦΙΞΕΩΣ «ΔΕΛΤΙΟΝ ΑΦΙΞΕΩΣ ΑΛΛΟΔΑΠΟΥ ΞΕΝΟΔΟΧΕΙΟΝ ………….. Αριθ. δωμ. …….. ΠΟΛΙΣ ΕΠΩΝΥΜΟΝ ΟΝΟΜΑ ΟΝΟΜΑ ΠΑΤΡΟΣ ΗΜΕΡΟΜΗΝΙΑ ΓΕΝΝΗΣΕΩΣ ΤΟΠΟΣ ΓΕΝΝΗΣΕΩΣ ΥΠΗΚΟΟΤΗΣ ΑΡΙΘΜ. ΚΑΙ ΕΤΟΣ ΕΚΔΟΣΕΩΣ ΔΙΑΒΑΤΗΡΙΟΥ ΗΜΕΡΟΜΗΝΙΑ ΑΦΙΞΕΩΣ ΕΙΣ ΞΕΝΟΔΟΧΕΙΟΝ ΥΠΟΓΡΑΦΗ ΥΠΑΛΛΗΛΟΥ» β)ΣΤΟΙΧΕΙΑ ΔΕΛΤΙΟΥ ΑΝΑΧΩΡΗΣΕΩΣ «ΔΕΛΤΙΟΝ ΑΝΑΧΩΡΗΣΕΩΣ ΑΛΛΟΔΑΠΟΥ ΞΕΝΟΔΟΧΕΙΟΝ ………….. Αριθ.δωμ. …….. ΠΟΛΙΣ ΕΠΩΝΥΜΟΝ ΟΝΟΜΑ ΟΝΟΜΑ ΠΑΤΡΟΣ ΗΜΕΡΟΜΗΝΙΑ ΓΕΝΝΗΣΕΩΣ ΤΟΠΟΣ ΓΕΝΝΗΣΕΩΣ ΥΠΗΚΟΟΤΗΣ ΑΡΙΘΜ. ΚΑΙ ΕΤΟΣ ΕΚΔΟΣΕΩΣ ΔΙΑΒΑΤΗΡΙΟΥ ΗΜΕΡΟΜΗΝΙΑ ΑΝΑΧΩΡΗΣΕΩΣ ΥΠΟΓΡΑΦΗ ΥΠΑΛΛΗΛΟΥ» Άρθρον 3. Υποχρεώσεις Αστυνομικών Υπηρεσιών. Τα Κέντρα Αλλοδαπών και αι Διοικήσεις Χωροφυλακής δέον όπως ενασκούν συστηματικά και συνεχή έλεγχον, δια την υπό των υποχρέων συμπλήρωσιν των δελτίων αφίξεως-αναχωρήσεως αλλοδαπών πελατών Ξενοδοχείων κλπ. και επιμελώνται δια την έγκαιρον συγκέντρωσιν και ταξινόμησιν των ανωτέρω δελτίων συμφώνως προς τας εκάστοτε ισχυούσας διατάξεις και την εφαρμογήν της εν γένει περί αλλοδαπών Νομοθεσίας. Άρθρον 4. Καταργούμεναι διατάξεις. Τα άρθρα 5, 6, 7, 8, 9 και 10 της υπ’ αριθ. 7329 Φ.13/1 από 14.7.1967 ημετέρας και η τροποποιητική ταύτης υπ’ αριθ. 8228 Φ.13/1 από 24.6.1969 ομοία ημών, ως και πάσα ετέρα απόφασις αντικειμένη εις την παρούσαν, καταργούνται. «Άρθρ.5.-Οι παραβάται της παρούσης τιμωρούνται κατά τας διατάξεις του άρθρ. 25 του Α.Ν. 318 της 14/16-3-1968, εις βαθμόν Πλημμελήματος». Το άρθρ. 5 προσετέθη δια του άρθρ. 2 της υπ’ αριθ. 9760/28-235589 της 5 Αυγ./8 Σεπτ. 1977 (ΦΕΚ Β΄ 860) απόφ. Υπ. Δημ. Τάξεως (Διόρθ. Σφαλμ. ΦΕΚ Β΄ 981/1977) 